Okresná prokuratúra Bratislava III 
Vajnorská 47, 832 77 Bratislava 3

Číslo: 2 Pv 52/15/1103	Bratislava III, 24.09.2015 
EEČ : 2-10-275-2015

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Bratislava III

Podľa § 216 odsek 1 Trestného poriadku podmienečne zastavujem trestné stíhanie  obvineného:
1. XXXXX, rodné číslo: XXXXX 
	dátum narodenia: XXXXX 
	miesto narodenia: XXXXX  
	rodné priezvisko: XXXXX 
	trvalé bydlisko: XXXXX XXXXX, Slovensko 
	povolanie: MAT-FYZ BA
	väzba: nie  
ktorý je stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  
na tom skutkovom základe že:
dňa 16.01.2015 v čase o 00.30 hod. v Bratislave na križovatke ulíc Rožňavská – Vajnorská v smere do centra mesta pri kontrole osádky motorového vozidla Škoda Octávia, bielej farby, ev. č. XXXXX policajnou hliadkou, mal pri sebe bez oprávnenia pre osobnú potrebu 2 ks plastových vreciek s tlakovým uzáverom s obsahom zelenej sušiny, ktorú  počas kontroly odhodil na zem, pričom následným znaleckým skúmaním KEU PZ Bratislava pod č. PPZ-KEU-BA-EXP-2015/951 bolo zistené, že predmetné dve plastové vrecká s tlakovým uzáverom obsahovali sušené konope (marihuanu) s hmotnosťou 1421 mg s 234 mg účinnej látky THC, ktoré množstvo zodpovedá dvom obvykle jednorazovým dávkam drogy, pričom rastliny rodu Cannabis ( konope ) sú v zmysle zákona č.139/1998 Z. z. o omamných látkach, psychotropných látkach a prípravkoch v znení neskorších predpisov zaradené do I. skupiny psychotropných látok,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne:
1. XXXXX, dátum narodenia: XXXXX  
	12 mesiacov
  
Podľa § 216 odsek 3 Trestného poriadku sa ukladá náhrada   
doplňte obmedzenie   
doplňte povinnosť   
  
Odôvodnenie: 
Uznesením povereného príslušníka PZ Okresného riaditeľstva PZ Bratislava III Obvodného oddelenia PZ Nové Mesto - východ sp. zn. ORP-56/NMV-B3-2015 zo dňa 16.01.2015 bolo podľa § 199 ods. 1 Tr. poriadku začaté trestné stíhanie pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona a uznesením povereného príslušníka PZ Okresného riaditeľstva PZ Bratislava III Obvodného oddelenia PZ Nové Mesto - východ sp. zn. ORP-56/NMV-B3-2015 zo dňa 12.08.2015 bolo podľa § 206 ods. 1 Tr. poriadku vznesené obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona na tom skutkovom základe, že dňa 16.01.2015 v čase o 00.30 hod. v Bratislave na križovatke ulíc Rožňavská – Vajnorská v smere do centra mesta pri kontrole osádky motorového vozidla Škoda Octávia, bielej farby, ev. č. XXXXX policajnou hliadkou, mal pri sebe bez oprávnenia pre osobnú potrebu 2 ks plastových vreciek s tlakovým uzáverom s obsahom zelenej sušiny, ktoré počas kontroly odhodil na zem, pričom následným znaleckým skúmaním KEU PZ Bratislava pod č. PPZ-KEU-BA-EXP-2015/951 bolo zistené, že predmetné dve plastové vrecká s tlakovým uzáverom obsahovali sušené konope (marihuanu) s hmotnosťou 1421 mg s 234 mg účinnej látky THC, ktoré množstvo zodpovedá dvom obvykle jednorazovým dávkam drogy, pričom rastliny rodu Cannabis ( konope ) sú v zmysle zákona č.139/1998 Z. z. o omamných látkach, psychotropných látkach a prípravkoch v znení neskorších predpisov zaradené do I. skupiny psychotropných látok,

	XXXXX spáchanie skutku v plnom rozsahu priznal a oľutoval. Bol poučený o podmienkach podmienečného zastavenia trestného stíhania a s takýmto postupom súhlasil.

	Okrem priznania obvineného je skutkový stav preukázaný aj výpoveďou svedka XXXXX, znaleckým dokazovaním KEU PZ Bratislava a zadokumentovanými listinnými dôkazmi.
Vyhodnotením dôkazov som dospela k záveru, že konanie obvineného XXXXX je potrebné po právnej stránke kvalifikovať ako prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa 
§ 171 ods. 1 Tr. zákona.

	Preskúmaním vyšetrovacieho spisu som zistila, že sú splnené zákonné podmienky pre podmienečné zastavenie trestného stíhania.

	Podľa § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné opatrenia na jej náhradu, a vzhľadom na osobu obvineného s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona je trestným činom, za ktorý je možné uložiť trest odňatia slobody až na tri roky.

	XXXXX vyhlásil, že spáchal skutok, za ktorý je stíhaný, pričom nie sú žiadne pochybnosti o tom, že jeho vyhlásenie bolo vykonané slobodne, vážne a zrozumiteľne. V minulosti nebol súdne trestaný. Škoda uvedeným trestným činom nebola spôsobená.

	Zvážením všetkých skutkových zistení, ako aj informácií zhromaždených o osobe obvineného som dospela k záveru, že účel trestného konania možno dosiahnuť aj bez prejednania veci na hlavnom pojednávaní, postupom podľa § 216 Tr. poriadku.

	V záujme zabezpečenia nápravy obvineného a zaistenia súladu jeho správania so zákonom bola obv. XXXXX uložená skúšobná doba v trvaní 12 mesiacov, ktorú považujem za plne odôvodnenú vzhľadom na všetky okolnosti prípadu. 

	Skúšobná doba začína plynúť právoplatnosťou rozhodnutia o podmienečnom zastavení trestného stíhania.
   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 
	JUDr. Anetta Hullová 
	 prokurátorka